K O R R A L D U S

Haapsalu,					                                        24. aprill 2013 nr 283

Projekteerimistingimuste kinnitamine 
(Kaluri tn 32, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Kaluri tn 32 kinnistule diiselkütuse tankla ehitusprojekti koostamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Kaluri tn 32 kinnistule diiselkütuse tankla  projekteerimistingimused nr 23-13 (lisatud).
2.	Korraldus jõustub teatavakstegemisest.

Urmas Sukles     
Linnapea  				Erko Kalev
				Linnasekretär

                                                                         Lisa 
Haapsalu Linnavalitsuse 
                                                                                         24.04.2013.a.
                                                                                                              korraldusele  nr 283

PROJEKTEERIMISTINGIMUSED NR 23-13
DIISELKÜTUSE TANKLA EHITUSPROJEKTI  KOOSTAMISEKS KALURI TN 32 KINNISTULE.

ASUKOHT     	       Kaluri tn 32, Haapsalu, Läänemaa 
                                            Haapsalu vanalinna muinsuskaitseala (reg nr 27013) kaitsevöönd
                                          Haapsalu holmide miljööväärtuslik ala.                                 
KINNISTU     
katastritunnus:                   18301:002:0072
registriosa number:             2077032 
pindala:                              10323m2
omanik:                              OÜ Morobell

Kinnistul paiknevate ehitiste loetelu ehitisregistri andmetel: 
-	abihoone (reg nr 105012585)
-	mõrrakuur (reg nr 105012586)
-	vintsikuur (reg nr 105012587)
-	remondihall (reg nr 120657896)
-	sadamakai (reg nr 220664255)

1.	Nõuded projekteerimiseks
1.1	Käesolevate tingimuste alusel projekteeritakse sadama kinnistu kaldapealsele diiselkütuse tankla kaatrite ning jahtide tankimiseks. Mahuti lubatud suurus on kuni 4900l. 
1.2	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
1.3	Projekti koostamisel lähtuda kehtivatest normidest (EPN 10.13), standarditest (EVS) ja Eesti vabariigi õigusaktidest.
1.4	Asendiplaaniline lahendus koostada topo-geodeetilisel alusplaanil koos tehnovõrkudega mõõtkavas M1:500. 
1.5	Esitada tankurite ja mahutite  ning vajadusel ka reklaamikandjate joonised.
1.6	Anda sademevete ärajuhtimise lahendus. 
1.7	Tankla projekteerimisel näha ette abinõud, et oleks tagatud pinnase, pinna ja põhjavee kaitse.
1.8	Juhinduda keskkonnaministri 31.01.2005 määruse nr 4 „Bensiini veo ja bensiini terminaalides ning tanklates hoidmise nõuded lenduvate ühendite piiramise eesmärgil“ nõuetest.

1.9	TULEOHUTUS:
-	 Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest; 
-	 EVS 812.5:2005 „EHITISE TULEOHUTUS Osa 5: Kütuseterminaalide ja tanklate tuleohutus“ toodud nõuetest.

2.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
2.1	Riigiasutused: Lääne-Eesti  Päästekeskus;
2.2	Muinsuskaitseamet;
2.3	Olemasolevate tehnovõrkude valdajatega, kelle tehnovõrgu (sidekaabel, madalpinge maakaabel) kaitsetsoonis tehakse töid.

3.	Muud nõuded
Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris paberil ja CD-l (joonised DWG formaadis ja PDF-is, seletuskiri PDF-is). 

Käesolevad tingimused on kehtivad kahe aasta jooksul alates nende kinnitamisest.